laion/Wikipedia-Exotic huggingface dataset:
Shoot for the Stars, Aim for the Moon

Shoot for the Stars, Aim for the Moon (בעברית: לירות לכוכבים, לכוון לירח) הוא אלבום הבכורה של הראפר האמריקאי פופ סמוק. האלבום יצא לאור ב-3 ביולי 2020 על ידי חברות התקליטים ריפבליק רקורדס וסטיבן ויקטור. מתוך האלבום יצאו שני סינגלים. בחודש מאי 2020, הוכרז כי האלבום צפוי לצאת ב-12 ביוני. אך נדחה בשל צאת הסינגל "Make It Rain", באותו תאריך, והוכרז כי האלבום יצא לאור ב-3 ביולי, מתוך כבוד מחאות ג'ורג' פלויד. שם האלבום ועטיפתו נחשפו ב-16 ביוני, באותו כשהוא ניתן להזמנה מראש. בהמשך הוכרז כי חברת ההקלטות Warner Chappell Music, רכשה את אלבומיו הקודמים של פופ סמוק ואת אלבומו החדש. מידע על האלבום Shoot for the Stars, Aim for the Moon באתר MusicBrainz מידע על האלבום Shoot for the Stars, Aim for the Moon באתר AllMusic האלבום Shoot for the Stars, Aim for the Moon באתר Discogs האלבום Shoot for the Stars, Aim for the Moon באתר ספוטיפיי האלבום Shoot for the Stars, Aim for the Moon באתר דיזר האלבום Shoot for the Stars, Aim for the Moon באתר אפל מיוזיק האלבום Shoot for the Stars, Aim for the Moon באתר Last.fm Shoot for the Stars, Aim for the Moon, discogs (באנגלית) ARIA Top 100 Albums Chart, איגוד תעשיית ההקלטות האוסטרלי (באנגלית) George Griffiths, Ireland's Official biggest albums of 2021 revealed, חברת המצעדים הרשמית, ‏9 בינואר 2022 (באנגלית) OFFICIAL TOP 40 ALBUMS, מצעד המוזיקה הרשמי של ניו זילנד, ‏2021 Topplista - IFPI, web.archive.org, ‏2022-01-31 Billboard 200 Albums, Billboard, ‏2021 (באנגלית אמריקאית) Top Albums, SNEP (ב־) Dutch Charts - dutchcharts.nl, dutchcharts.nl Jaaroverzichten 2021 - ultratop.be, www.ultratop.be Top Canadian Albums, Billboard, ‏2013-01-02 (באנגלית אמריקאית) End of Year Album Chart in 2021 Das österreichische Hitparaden- und Musik-Portal, austriancharts.at Hitlisten.NU, Hitlisten.NU Schweizer Jahreshitparade 2021 - Alben, hitparade.ch Offizielle Deutsche Charts - Offizielle Deutsche Charts Rapports annuels 2021 - ultratop.be, www.ultratop.be Classifiche - FIMI, www.fimi.it (ב־) Billboard 200 Albums, Billboard, ‏2023 (באנגלית אמריקאית) Catalog Albums, Billboard, ‏2023 (באנגלית אמריקאית) Shoot for the Stars, Aim for the Moon, נבדק ב-2020-05-11
פקטור הטורי הביישן

פקטור הטורי הביישן הוא שם לתופעה בתחום הסקרים שנטבע על ידי חברות סקרים בריטיות. בתחילת שנות ה-90 של המאה ה-20, חוקרים מתחום מדעי המדינה גילו כי תוצאות האמת של בחירות בבריטניה עבור קולות למפלגת השמרנים (בשפה מדוברת: טורים) בממלכה היו גבוהות במידה משמעותית מאשר הנתח שקיבלה המפלגה בסקרי הבחירות. ההסבר המקובל הוא שהיו הרבה "טורים ביישנים" שהצביעו למפלגה השמרנית לאחר שענו לסוקרים שלא יצביעו להם. הבחירות בבריטניה ב-1992 וב-2015 היו דוגמאות מובהקות לפקטור הטורי הביישן, אך ניתן לראות את ההשפעה גם במערכות בחירות אחרות במדינה. בארצות הברית נטען כי הפקטור היה רלוונטי בבחירות 2004. ערך זה הוא קצרמר בנושא פוליטיקה. אתם מוזמנים לתרום לוויקיפדיה ולהרחיב אותו.
You Never Gave Up on Me

"You Never Gave Up on Me" (בעברית: מעולם לא ויתרת עליי) הוא סינגל שנכתב על ידי לסלי פרל והוקלט על ידי הזמרת-יוצרת האמריקאית קריסטל גייל. השיר יצא לאור ב-20 בפברואר 1982, כסינגל השני מתוך האלבום, Hollywood, Tennessee. השיר הגיע למקום החמישי במצעד שירי הקאנטרי. השיר נכתב על ידי לסלי פרל והופק על ידי אלן ריינולדס. במקור, הוציאה גייל את אלבום האולפן שלה Hollywood, Tennessee, כבר באוגוסט 1981, תוך שהשיר נכלל בו כרצועה, אך לא יצא מתוכו כסינגל. בהמשך, הוחלט להוציא את השיר כסינגל רשמי מתוך האלבום, על מנת לעזור בקידומו. כמה עשורים לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם מיליון השמעות. השיר הוא מעין דו-שיח בין גייל לבן הזוג שלה. בתחילת השיר, מספרית גייל על כל הפעמים שבן הזוג שלה תמך בה ועזר לה לקום בעת שנפלה, תוך שזו העניקה לו יחס מזלזל ולא טוב שהיה גורם למישהו אחר לעזוב אותה. בהמשך, היא אומרת כי "מעולם לא ויתרת עליי כשוויתרתי עליך" ובעצם טוענת שבן הזוג שלה מעולם לא ויתר עליה. באחד מבתי השיר, אומרת גייל כי "היו פעמים בהן יכולת לארוז את חפציך ולעזוב אותי" ובעצם מתארת את בן הזוג שלה כאחד שבאמת אהב אותה בכל מצב. מידע על היצירה "You Never Gave Up on Me" באתר Discogs סרטון השיר "You Never Gave Up on Me" באתר יוטיוב Crystal Gayle - You Never Gave Up On Me, Discogs (באנגלית) Whitburn, Joel (2004). The Billboard Book Of Top 40 Country Hits: 1944-2006, Second edition. Record Research. p. 132. Crystal Gayle – You Never Gave Up on Me (באנגלית), נבדק ב-2020-07-05 Crystal Gayle - Hollywood, Tennessee, Discogs (באנגלית) You Never Gave Up On Me, נבדק ב-2020-07-05
במקום הכי רחוק

במקום הכי רחוק הוא סינגל שהוקלט על ידי הזמר-יוצר הישראלי בניה ברבי. השיר יצא לאור ב-3 בדצמבר 2019, כסינגל הראשון מתוך האלבום "קרן שמש", על ידי חברת התקליטים NMC. השיר הוא בלדה מזרחית שנכתבה והולחנה על ידי בניה ברבי ואבי אוחיון, והופקה על ידי מתן דרור. ברבי שיתף פעולה יחד עם השניים גם בלהיטים "ממה את מפחדת" ו"תפסת לי מקום", שנחשבים לשירים המוכרים ביותר של ברבי. השיר הוא בסגנון המזרחית, המאפיין שירים נוספים של ברבי. הווידאו קליפ הרשמי של השיר, בוים על ידי רומן בוצ'אצקי והועלה לערוץ היוטיוב של ברבי ב-3 בדצמבר 2019, בסמוך לצאת הסינגל עצמו. נכון ליולי 2020, מונה הצפיות של הקליפ עומד על כ-8 מיליון. השיר הצליח להגיע למקום הראשון במצעד השבועי של מדיה פורסט, ובכך הפך לשירו הרביעי של ברבי שהגיע למעמד זה. כמו כן, השיר הגיע בשיאו למקום ה-33 במצעד שירי הספוטיפיי, תוך שצבר כ-49,123 השמעות באותו השבוע. נכון ליולי 2020 הצליח השיר לצבור שם למעלה מ-1.2 מיליון השמעות. יוסי חרסונסקי העניק לשיר ציון של שלושה כוכבי זהב וחצי מתוך חמישה ונתן לשיר ביקורת מעורבת: "בניה ברבי ואבי אוחיון יצרו עוד טקסט שבלוני על גבר שבור שכותב לאהובה. מה בדיוק קרה כאן? – לא ברור. האם אכזבה אותו או שמא חיפש יותר את עצמו, וממה בדיוק הוא פוחד. עזבו חפירות. תנו לרגש לרוץ לפני המילים. בניה ברבי מצוין בזה, במיוחד במתכוני בלדת הפופ הנוגה-רכה במנעד גבוה ובקול מסתלסל, שעולה ומטפס לשיאי הרגש, לפני שהוא עולה גם למסלול קצבי קצר שמאיץ למסלול Radio Friendly. ענוג הוא הקול, יפה היא המנגינה. אני לא מתייחס לשירים האלה נרטיבים דרמטיים אותנטיים". בן שלו מהארץ ביקר את השיר אף הוא: "אבי אוחיון וברבי אספו חצי מהקלישאות הטקסטואליות של הפופ הישראלי העכשווי ולחצו על "ערבל": "חיפשתי לי שקט בקצה העולם"... "כמה ניסיתי לשמור עלינו"... "אהיה לך שיר ומנגינה..." וכמובן: "כמוני משוגעת". המוזיקה נשמעת אף היא כמו הפעלה עצלה של נוסחה משומשת, לרבות המנהג הנפסד להדהד להיט אהוב של עידן רייכל ("הנך יפה"). נפסד אבל יעיל: בפעם הקודמת שאוחיון וברבי עשו את זה, בשיר "ממה את מפחדת" (עם אייל גולן), יצא להם להיט מדינה". לדף השיר באתר הספרייה הלאומית בניה ברבי - במקום הכי רחוק, באתר ‏מאקו‏, 4 בדצמבר 2019 ״במקום הכי רחוק״: בניה ברבי חוזר בסינגל חדש. צפו, באתר "סרוגים", 3 בדצמבר 2019 אחרי שנה נפלאה: בניה ברבי מוציא שיר חדש מתוך אלבום שלישי, באתר וואלה, 3 בדצמבר 2019 בניה ברבי - במקום הכי רחוק, סרטון באתר יוטיוב (אורך: 3:21) niv the tool, המצעד השבועי של מדיה פורסט, באתר mediaforest-group Spotify Charts, www.spotifycharts.com במקום הכי רחוק, נבדק ב-2020-07-05 בניה ברבי, במקום הכי רחוק, באתר יוסמיוסיק, ‏2019-12-03 בן שלו, אהוד בנאי נכנס לתודעה אחרת ומצליח לשכנע, בניה ברבי פחות, באתר הארץ, 7 בדצמבר 2019 רן בוקר, השיר המושמע ביותר בשנת תש"פ: "מסע" של אליעד, באתר ynet, 9 בספטמבר 2020
מה עשה לנו הזמן

מה עשה לנו הזמן הוא סינגל שהוקלט על ידי הזמר הישראלי עדן מאירי. השיר יצא לאור ב-1 בספטמבר 2019, כסינגל השני מתוך אלבום עתידי, על ידי חברת התקליטים NMC. השיר נכתב על ידי מורן דוד, שכתבה והלחינה קודם לכן את השיר "לך עם האמת שלך" של מאירי, הולחן על ידי מורן ומאי דוד והופק על ידי מתן דרור. השיר, לדברי מאקו, עוסק ב"געגועים לדברים הפשוטים של פעם; לפני המהפכה הטכנולוגית של השנים האחרונות". הווידאו קליפ הנלווה שצולם לשיר פורסם בערוץ היוטיוב של מאירי ב-1 בספטמבר 2019, בסמוך לצאתו של הסינגל עצמו. נכון ליולי 2020, מונה הצפיות של הקליפ עומד על כ-2 מיליון. השיר, בדומה ל"לך עם האמת שלך", הצליח להגיע למקום הראשון במצעד השבועי של מדיה פורסט. גם בסטרימינג זכה השיר להצלחה, תוך שדורג בשיאו במקום ה-54 במצעד שירי הספוטיפיי, והצליח לצבור שם למעלה מ-950 אלף השמעות. סרטון השיר "מה עשה לנו הזמן" באתר יוטיוב מילות השיר "מה עשה לנו הזמן" באתר שירונט לדף השיר באתר הספרייה הלאומית עדן מאירי - מה עשה לנו הזמן, באתר ‏מאקו‏, 1 בספטמבר 2019 רז ישראלי, "מה עשה לנו הזמן": סינגל שני לעדן מאירי, באתר ישראל היום, 1 בספטמבר 2019 אחרי ששירו הראשון כבש את ישראל: עדן מאירי מוציא שיר חדש - "מה עשה לנו הזמן", באתר וואלה, 1 בספטמבר 2019 עדן מאירי - מה עשה לנו הזמן | Eden Meiri - Ma Asa Lanu Hazman, סרטון באתר יוטיוב (אורך: 3:22) niv the tool, המצעד השבועי של מדיה פורסט, באתר mediaforest-group Spotify Charts, www.spotifycharts.com מה עשה לנו הזמן, נבדק ב-2020-07-05
תאודור הנרי רובינסון

תיאודור הנרי רובינסון (באנגלית: Theodore Henry Robinson‏) 9 באוגוסט 1881 – 26 ביוני 1964 היה מלומד בריטי שעסק בלימודים שמיים ובחקר המקרא. רובינסון, נצר למשפחת כומר בפטיסטי, נולד באדנברידג'(אנ') למד תאולוגיה ופילולוגיה במכללת סנט ג'ון(אנ') בקיימברידג', ב-Regent’s Park Baptist College בלונדון ובאוניברסיטת גטינגן. את הדוקטורט בתאולוגיה קיבל מאוניברסיטת לונדון. הוא לימד עברית וסורית במכללת סרמפור(אנ') (במערב בנגל) במשך זמן מה, בטרם נסע לאוניברסיטת קארדיף בשנת 1915, שם עבד כמרצה. משנת 1927 עד פרישתו בשנת 1944 כיהן כפרופסור לשפות שמיות. פרסומיו משתרעים על תחום רחב באופן יוצא דופן: החל בספר הלימוד הסורי הראשון שלו, שיצא בשנת 1915 (ומהדורה שישית שלו יצאה בשנת 2013 (!) ), וכלה ביצירות על תולדות הדת בישראל הקדום וההיסטוריה שלה ופרשנויות על הברית החדשה. ספר פירושיו על הושע, יואל, עמוס, עובדיה, יונה ומיכה פורסם בגרמנית בשנת 1938 ובהמשך הופץ מחדש מספר פעמים. רובינסון פיתח שיטת ביקורת-טקסט חשוב לספר רות ולמגילת איכה שאומצה בשתי מהדורות חשובות של המקרא במאה העשרים: המהדורה השלישית של תנ"ך קיטל(אנ') והBHS(אנ'). מהדורת ה-BHS הופיעה בדפוס זמן רב לאחר מותו. רובינסון היה מזכיר האגודה לחקר הברית הישנה(אנ') במשך זמן רב (משנת 1917 עד 1946) ופעמיים כיהן כנשיאהּ (בשנים 1928 ו-1946). ב-1926 התכבד בהצגת מחקרו במסגרת הרצאות שווייך של האקדמיה הבריטית. רובינסון קיבל דוקטור לשם כבוד בתאולוג מאוניברסיטת אברדין, מאוניברסיטת ויילס(אנ') ומהפקולטה התאולוגית של אוניברסיטת האלה-ויטנברג. בספרו Prophecy and the Prophets in Ancient Israel, רובינסון ניסח תאוריה האומרת שחיבור רוב ספרי הנבואה נעשה בתהליך בן שלושה שלבים. ראשית הנביא נשא נאומים בעל פה, שעברו מפה לאוזן ולוקטו ונרשמו בידי תלמידיו, שנית, קובצי הנבואה הכתובים (הכוללים את שם הנביא) נערכו לפי נושאים שונים ובשלב האחרון נערכו ועובדו לכדי ספרים. Paradigms and exercises in Syriac grammar, Oxford 1915. Prophecy and the prophets in ancient Israel, London 1925. A history of Israel. Vol. 1: From the exodus to the fall of Jerusalem, 586 B.C., Oxford 1932. The Epistle to the Hebrews, London 1933. The Gospel of Matthew, London 1947. The poetry of the Old Testament, London 1947. Prophecy and the Prophets in Ancient Israel, London 1950 Die zwölf kleinen Propheten (= Handbuch zum Alten Testament 1, 14), Tübingen 1938. Biblia Hebraica Stuttgartensia, Faszikel 13a: Liber Ruth und Faszikel 13d: Liber Threnorum (1975) קורות חייו במילון הביוגרפיות הוולשי, 2001 רשימת הפרסומים של תאודור הנרי רובינסון, בקטלוג הספרייה הלאומית Gwilym Henry Jones, "Robinson, Theodore Henry (1881-1964), professor, scholar and author", in: Dictionary of Welsh Biography, 2001 "השערת הביקורת הספרותית", מבוא למקרא, יחידות 9–10, עמודים 50–53, הוצאת האוניברסיטה הפתוחה
ג'ורג' אסקנדר

ג'ורג' אסקנדר (בערבית: جورج اسكندر; נולד ב-21 באוגוסט 1979) הוא שחקן ערבי-ישראלי. אסקנדר גדל בחיפה, למשפחה ערבית-נוצרית. מתגורר בשכונת חיפה אל עתיקא. בוגר בית צבי.[דרוש מקור] בשנת 2013, בתחילת דרכו, שיחק בסרט המצליח "בית לחם" לצד צחי הלוי ושאדי מרעי. בשנת 2015 שיחק בסרט "סבנה". בשנת 2016 שיחק בסרט "הלהקה האחרונה בלבנון". ב-2017 השתתף בעונה השנייה של המדרשה לצד יהודה הלוי ודניאל ליטמן בבימוי של דני סירקין. ב-2019 גילם את האני אל ג'עברי, מנהיג הזרוע הצבאית של חמאס ברצועת עזה בעונה השלישית של הסדרה "פאודה" של yes, לצד ליאור רז, עלא דקה, יעקב זדה-דניאל, ריף נאמן ועוד. בשנת 2020 הופיע הופעה קצרה בפרק הראשון בסדרה "טהרן". באותה שנה השתתף בסדרת הנוער "ספיידרז" של Hot. בשנת 2023 גילם את ראאד, מחבל פלסטיני בסדרה שמיים אדומים ברשת 13. בתיאטרון חיפה ("אמא תרזה איננה"), תיאטרון הבימה, תיאטרון גשר ותיאטרון הערבי-עברי ביפו. אסקנדר הוא זוכה פסטיבל עכו לשנת 2014 על משחקו בהצגה "סלים סלים". באותה שנה זכה בפרס קיפוד הזהב בקטגוריית שחקן המשנה הטוב ביותר על משחקו בהצגה "אום כולת'ום". בשנת 2015 שב וזכה בפרס קיפוד הזהב באותה קטגוריה על משחקו בהצגה "הטווס מסילוואן". ג'ורג' אסקנדר, במיזם "אישים" לתיעוד היצירה הישראלית ג'ורג' אסקנדר, במסד הנתונים הקולנועיים IMDb (באנגלית) ג'ורג' אסקנדר, באתר "אידיבי", מאגר הידע העברי לקולנוע ישראלי ועולמי ג'ורג' אסקנדר, במסד הנתונים הקולנועיים KinoPoisk (ברוסית) ג'ורג' אסקנדר, בארכיון הבימה ג'ורג' אסקנדר, באתר האופרה הישראלית תל אביב-יפו ירון כרמי, הטראומה והפוטנציאל: מאות השתתפו בסיור בשכונת אל-עתיקה בחיפה • צפו, באתר חי פה - חדשות חיפה, ‏2021-09-28
מירב בריקמן

מירב בריקמן (נולדה ב־8 בנובמבר 1971) היא קצינת צה"ל בדרגת תת-אלוף במילואים. בתפקידה האחרון, שימשה כמפקדת הראשונה של מרכז הספקה אחוד (מרה"ס) באגף הטכנולוגיה והלוגיסטיקה (אט"ל). קודם לכן שירתה כמפקדת מרכז ציוד. פרק זה לוקה בחסר. אנא תרמו לוויקיפדיה והשלימו אותו. בריקמן החלה את שירותה הסדיר כחיילת בודדה, לאחר שהוריה שרה והרמונד עברו לקנדה כשהייתה בת 18. התגייסה לחיל התחזוקה ושירתה במגוון רחב של תפקידים בחיל. בין היתר שימשה כראש מדור וראש ענף במרכז הציוד בשנים 2010–2012 שירתה כמפקדת מרכז הדלק. בשנים 2015–2018 שירתה כמפקדת מרכז ציוד בדרגת אלוף-משנה. בתפקידה זה איחדה את מרכז ציוד, מרכז ציוד רפואי (מצר"פ) ומרכז הדלק. יצאה ללימודים במכללה לביטחון לאומי. ב-17 ביולי 2019 הועלתה לדרגת תת-אלוף, וב-1 באוגוסט 2019 מונתה למפקדת מרכז הספקה אחוד (מרה"ס). באוגוסט 2022 פרשה משירות בצה"ל. בעלת תואר ראשון בלוגיסטיקה וכלכלה מאוניברסיטת בר-אילן, תואר שני במינהל עסקים ותואר שני נוסף במדעי המדינה וביטחון לאומי. בנוסף, היא בוגרת המכללה לביטחון לאומי. מתגוררת עם משפחתה בראש העין. בעלה, אלון בריקמן, הוא ממקימי עמותת "אלון ואלה". לזוג שני ילדים. מדיה וקבצים בנושא מירב בריקמן בוויקישיתוף מירב בראל, זה מרכז ההספקה האחוד שיחליף את מרכזי אט"ל, באתר צה"ל, 5 ביולי 2020 מירית קושניר־סטרומצה, הכוח הנשי: לקראת יום האישה, קבלו טיפ מהנשים שהולכות עד הטופ, באתר mynet‏ בת ים, 7 במרץ 2021 משה שטיינמץ, תת-אלוף שמינית בצה"ל, טוויטר, 18 ביולי 2019
תהילים קל"ח

תהילים קל"ח הוא המזמור ה-138 בספר תהילים. (מזמור 137 בנוסח תרגום השבעים ובוולגטה). מזמור זה הוא אחד הראשון מתוך אסופת מזמורים המשויכים לדוד. המזמור הוא אחד מארבעה עשר מזמורים הפותחים במילה 'לדָוִד'. המזמור נחלק לשלושה חלקים: המשורר מבקש להודות לה': "אוֹדְךָ בְכָל-לִבִּי; נֶגֶד אֱלֹהִים אֲזַמְּרֶךָּ." ורש"י מפרש נגד אלהים אזמרך - לעיני השרים (מלאכים). ר' דוד אלטשולר מפרש "נגד אלהים - הם השופטים והחכמים כמו עד האלהים יבא דבר שניהם" (ספר שמות, פרק כ"ב). המשורר מבקש להודות לה' בנוכחות הגויים ואלילים אשר הם המכנים אותם אלוהים וזאת כדי להדגיש כי ה' הוא האלוהים. האלוהים אשר מופיע בפסוק א' הוא אלוהי המלכים אשר מודים לו (פסוק ד'). המזמור הוא מזמור תודה לה' הנאמרת על ידי אדם יחיד. המזמור נפתח בהודיה וסיומו נאמרים דברי תחינה מפי בעל המזמור. דברי התודה נאמרים בתחילה על ידי המשורר ואחר כך מפי מלכי הארץ. המשורר בדבריו מספר המשורר כי בעבר חטא אך קריאתו לה' חיזקה את אמונתו והוא שב והתחזק ועל כך הוא מודה לה'. המשורר מבקש לתת במה לתודתו ולפרסמה בקרב הגויים אשר ראוי שיברכו ויודו לה'. לאחר דברי ההודיה מסיים המשורר בתחינה לה' שיצילו מכף אויביו. מדיה וקבצים בנושא תהילים קל"ח בוויקישיתוף ראו פרקים: כ"ד, כ"ה, כ"ו, כ"ז, כ"ח, ל"ב, ל"ד, ל"ה, ל"ז, ק"א, ק"ג, ק"י, קל"ח, קמ"ד. עמוס חכם, ספר תהילים, ירושלים, מוסד הרב קוק, תש"ן, ע"מ תקכו מאיר גרונר, עולם התנ"ך: תהילים ב, תל אביב, דוידזון עתי, 1995, עמ' 249 עמוס חכם, ספר תהילים, ירושלים, מוסד הרב קוק, תש"ן, ע"מ תקכט
מרקורי מילאן

מרקורי מילאן (באנגלית : Mercury Milan) היא "מכונית מנהלים" מתוצרת חטיבת מרקורי באמצעות "Hermosillo Stamping and Assembly" (אנ') בקונצרן המכוניות האמריקאית פורד, אשר יוצרה בין השנים 2011–2005 (דגם שנת 2006) בעיר סונורה במדינת ארמוסיו במקסיקו. דגמי "מרקורי מילאן" קרויים ע"ש מועדון הכדורגל האיטלקי מהעיר מילאנו, המשחק בסרייה א' - מילאן יוצרו 166,126 יחידות כולל 2,884 יחידות היברידיות 4 דלתות 5 נוסעים מנוע קדמי סוג הנעות : הנעה קדמית 4x2, הנעה כפולה 4x4 "מרקורי מילאן" צולמה למספר רב של סרטים וסדרות טלוויזיה "מרקורי מילאן", שנת 2010 "מרקורי מילאן", שנת 2006 "מרקורי מילאן" "מרקורי מילאן" "מרקורי מילאן", שנת 2006 - מבט לתא הנהג ולוח מחוונים "מרקורי מילאן" "מרקורי מילאן", שנת 2010 - דגם היברידי "מרקורי מילאן" - דגם היברידי מרקורי פארק ליין מרקורי קומיוטר (אנ') מדיה וקבצים בנושא מרקורי מילאן בוויקישיתוף אתר מרקורי הבינלאומי "מרקורי מילאן" netcarshow.com/mercury/2006-milan מכירות קונצרן פורד משנת 1999 theautochannel.com/news/2006 "מרקורי מילאן" היברידית nytimes.com/2008/12/31/business/31ford "מרקורי מילאן" cars.com/research/mercury-milan "מרקורי מילאן" בסדרות טלוויזיה וסרטים imcdb.org/vehicles_make-Mercury_model-Milan
לאונרד אוכטמן

לאונרד אוכטמן (באנגלית: Leonard Ochtman;21 באוקטובר 1854 – 27 באוקטובר 1934) היה צייר אימפרסיוניסטי הולנדי-אמריקאי, שהתמחה בנופים. הוא היה חבר מייסד במושבה לאמנות Cos Cob ובאגודת האמנים של גריניץ'. הוא נולד בזונמייר, ב־21 באוקטובר 1854, הולנד, כבן של צייר דקורטיבי. משפחתו היגרה לעיר אולבני, ניו יורק בשנת 1866. החל מגיל צעיר, אוכטמן עבד כצייר בבית מלאכה לעבודות עץ באולבני. בשנת 1879 עבר אוכטמן מאולבני לעיר ניו יורק ושם נפגש עם הצייר צ'ארלס וורן איטון. בעיר ניו יורק אוכטמן עבד עם קבוצת אמנים שהיו חשובים בהתפתחות התנועה האימפרסיוניסטית בארצות הברית. אף על פי שלמד שיעורים בליגה לסטודנטים לאמנות של ניו יורק בשנת 1879, הוא בעיקר לימד את עצמו. במשך כמה שנים הסטודיו של אוכטמן בעיר ניו יורק היה ממוקם באותו בניין של ג'ורג' איננס, המייסד של תנועת הטונליזם, ושני הציירים התפעלו מעבודות של האחר. בשנת 1882 החל להציג נופים באקדמיה הלאומית לעיצוב. הוא נסע לאירופה בשנת 1886, שם הושפע מציירי בית הספר ההולנדי ג'ייקוב מאריס ואנטון מוב. הוא שב לניו יורק בשנת 1887. נושאי התמונות האופייניות ביותר שלו הן סצינות מלונג איילנד ועל הנוף הכפרי של קונטיקט. אוכטמן ואשתו, הציירת האמריקנית האימפרסיוניסטית מינה פונדה אוכטמן (1862–1924), עברו למיאנוס, קונטיקט בשנת 1891, שם הפכו לחברים מייסדים במושבה לאמנות קוס קוב. חברים אחרים במושבה כללו את ג'ון הנרי טוואצ'טמן, צ'יילד האסאם, ג'וליאן אלדן וייר ותאודור רובינסון. בשנת 1910 ו -1911, אוכטמן נתן שיעורים בבית הספר הקיץ של ניו יורק בגריידג'. התלמידים של אוכטמן כללו את קלארק פרהייס והרייט רנדל לומיס. בשנת 1912 הקימו אוכטמן וחברו, הפסל אדוארד קלארק פוטר, את אגודת האומנים גריניץ' ומוזיאון ברוס. אוכטמן שימש כסגן נשיא הראשון של החברה בשנת 1912, ונשיא החברה בשנים 1916–1932, וכאוצר אמנות ראשון במוזיאון ברוס. בתה של אוכטמן, דורותי אוכטמן (1892–1971), למדה אצל שני הוריה האמניים והפכה לציירת של טבע דומם. מדיה וקבצים בנושא לאונרד אוכטמן בוויקישיתוף לאונרד אוכטמן, באתר "Find a Grave" (באנגלית) Chisholm, Hugh, ed. (1911). "Ochtman, Leonard" . Encyclopædia Britannica. 19 (11th ed.). Cambridge University Press. p. 990. "Leonard Ochtman", www.schwarzgallery.com "Mina Fonda Ochtman Bio"
כי אנו עמך

כי אנו עמך הוא פיוט הנכלל בחזרת הש"ץ בתפילות העמידה של יום הכיפורים, ובו שלל דימויים ליחס שבין עם ישראל לאלוהים. מחברו של הפיוט אינו ידוע. לפיוט גרסאות שונות במנהג אשכנז המערבי ובמנהג פולין. דימויים מהסוג המופיע בפיוט נכללים במדרש שיר השירים רבה, תוך ביסוס הדימויים על פסוקי התנ"ך, למשל: "הוא לי לשומר (תהילים קכ"א) הנה לא ינום ולא יישן וגו', ואני לו לכרם שנאמר: (ישעיה ה') כי כרם ה' צבאות בית ישראל". הפיוט ממשיך בדרך זו, וניתן לזהות את המקור בתנ"ך לכל אחד מהדימויים המוצגים בו. הפיוט מתחיל בבקשה משולשת: ”סְלַח לָנוּ, מְחַל לָנוּ, כַּפֶּר לָנוּ” שלאחריה הדימויים של היחס שבין עם ישראל לקב"ה מהווים מעין הנמקה לבקשה זו. שלוש השורות שלפני השורה האחרונה של הפיוט מציגות בתקבולת ניגודית את חטאי העם לעומת רחמי הקב"ה, והשורה האחרונה מציגה את אפסות האדם אל מול נשגבות האל. ערך מורחב – כי אנו עמך (חב"ד) בחסידות חב"ד מושר הפיוט "כי אנו עמך" בשני לחנים, שאותם לימד האדמו"ר רבי מנחם מנדל שניאורסון, הניגונים מוכרים גם מחוץ לחסידות חב"ד, ומושרים בקהילות שונות, ואף מחוץ לעולם החסידות. כך בחסידות סאטמר ובישיבת פוניבז'. מצוי ששני הלחנים מושרים ברצף. בחסידות ויז'ניץ קיים לחן עתיק לפיוט, שלפי המסורת האדמו"ר רבי מנחם מנדל הגר מחסידות קוסוב קנה את הלחן מרועה צאן. ניגון זה מושר גם כן על המזמור הללויה בתוך תפילת השופרות בתפילת מוסף של ראש השנה. הפיוט כי אנו עמך, באתר הפיוט והתפילה מהדורה אקדמית של הפיוט במנהג אשכנז המערבי ובמנהג פולין, בתוך: דניאל גולדשמידט, מחזור לפי מנהגי בני אשכנז לכל ענפיהם, ירושלים תש"ל, עמ' 45, באתר Hebrew Books. שיר השירים רבה ב טז דניאל גולדשמידט, מחזור לימים נוראים, כרך ב - יום כיפור, ה'תש"ל, עמ' 45–46 ישראל כהן, ‏מרהיב: כשבסאטמר שרו חב"ד • צפו בוידאו, באתר כיכר השבת, 19 באוקטובר 2014 ישיבת פוניבז' שרים "כי אנו עמיך", הקפות שניות תשע"ג, ביוטיוב למשל: חיים ישראל באלבום "ירושלים": כי אנו עמך, חיים ישראל ; אלי מרקוס בכינוס השלוחים העולמי: כי אנו עמך - באתר Chabad.org
ניקולייב

האם התכוונתם ל... מיקולאייב – עיר באוקראינה, מכונה לרוב ניקולייב שם משפחה (ברוסית: Николаев) איגור ניקולייב – מלחין, זמר, גיטריסט, פסנתרן, מוזיקאי, כותב שירים, מפיק ושחקן רוסי אדוארד ניקולייב – נהג מרוצי ראלי רייד רוסי
בראיין היל

בראיין אלפרד היל (באנגלית: Brian Alfred Hill; נולד ב-19 בספטמבר 1947) הוא מאמן כדורסל אמריקאי, אשר שימש כמאמן ראשי וכעוזר מאמן בליגת ה-NBA בין השנים 1986–2012. היה המאמן הראשי של הקבוצות אורלנדו מג'יק וונקובר גריזליס. היל נולד וגדל בעיר איסט אורנג' שבניו ג'רזי, ובין השנים 1965–1969 למד באוניברסיטת ג'ון פ. קנדי אשר בנברסקה. בשנת 1972 החל לשמש כעוזר מאמן בקבוצת הכדורסל של אוניברסיטת המדינה של מונקלייר, ולאחר שנתיים עבר לתפקיד דומה באוניברסיטת ליהיי שבפנסילבניה. בשנת 1975 מונה למאמן הראשי של ליהיי; ב-8 עונותיו בתפקיד רשמה הקבוצה מאזן כולל של 75 ניצחונות ו-131 הפסדים (36.4%). בין השנים 1983–1986 היה עוזר מאמן בקבוצת אוניברסיטת המדינה של פנסילבניה ("פן סטייט"). לקראת עונת 1986/1987 הצטרף לצוות האימון של אטלנטה הוקס, אותה אימן מייק פראטלו. בשנת 1990 עבר לשמש כעוזרו של מאט גוקאס, מאמן אורלנדו מג'יק, ולאחר 3 עונות החליף אותו כמאמן הראשי של הקבוצה. בעונת 1993/1994 רשמה אורלנדו מאזן חיובי לראשונה בתולדותיה (50–32), ובעונה העוקבת השיגה את המאזן הטוב ביותר באזור המזרחי (57–25) והעפילה לגמר ה-NBA; בסדרת הגמר הפסידו המג'יק בתוצאה 0–4 מול יוסטון רוקטס, על אף יכולת מצוינת של כוכבי הקבוצה שאקיל אוניל ופני הארדוויי. בעונת 1995/1996 ניצחה אורלנדו ב-60 משחקים, אולם הודחה מהפלייאוף בגמר האזור המזרחי, על ידי שיקגו בולס (0–4). בקיץ 1996 עזב אוניל את הקבוצה, ובהיעדרו פתחו המג'יק את עונת 1996/1997 עם 10 ניצחונות בלבד מתוך 26 משחקיהם הראשונים. כאשר עמד מאזן הקבוצה על 24 ניצחונות ו-25 הפסדים פוטר היל מאימון הקבוצה, בין היתר בשל "התקוממות" של שחקני אורלנדו נגדו. במקומו של היל מונה עוזרו ריצ'י אדובאטו למאמן המג'יק. בקיץ 1997 מונה למאמן הראשי של ונקובר גריזליס, לקראת עונתה השלישית ב-NBA. בשתי עונותיו הראשונות בתפקיד בלטו בקבוצה השחקנים הצעירים שריף עבדור-רחים, בראיינט ריבס ומייק ביבי, אך הגריזליס רשמו מאזן כולל של 27 ניצחונות בלבד לעומת 105 הפסדים. את עונת 1999/2000 שוב פתחה ונקובר בצורה חלשה, וכשהגיעה למאזן שלילי 4–18 פוטר היל, ובמקומו מונה עוזרו ליונל הולינס. בין השנים 2001–2003 שימש כעוזר מאמן בשארלוט/ניו אורלינס הורנטס, תחת פול סיילאס. בינואר 2004 מונה לעוזרו של לורנס פרנק, מאמנה הנכנס של ניו ג'רזי נטס. לקראת עונת 2005/2006 חזר לאמן את אורלנדו מג'יק, בה בלטו אז דווייט הווארד, גרנט היל, הידו טורקוגלו וג'מיר נלסון. בשתי עונותיו עם הקבוצה בקדנציה זו השיגה אורלנדו מאזן כולל של 76 ניצחונות ו-88 הפסדים, והשתתפה בסדרת פלייאוף אחת. בסיום עונת 2006/2007 פוטר היל, ובמקומו מונה סטן ואן גנדי למאמן המג'יק. בין השנים 2007–2009 חזר לשמש כעוזרו של לורנס פרנק בניו ג'רזי, ובין השנים 2009–2012 היה עוזרם של ג'ון קיוסטר ופרנק בדטרויט פיסטונס. סטטיסטיקות האימון של היל ב-NBA, באתר basketball-reference.com סטטיסטיקות האימון של היל בליגת המכללות, באתר sports-reference.com היל מונה לעוזר מאמן בקבוצת פן סטייט, באתר upi.com,‏ 14 באפריל 1983 היל מפוטר מאימון אורלנדו, באתר ESPN,‏ 24 במאי 2007 היל מונה למאמן הגריזליס, באתר הניו יורק טיימס, 27 ביוני 1997 פרופיל של היל, באתר הפיסטונס, 5 בדצמבר 2011
ארנסט מסטמקר

ארנסט יואכים מסטמקר (בגרמנית: Ernst-Joachim Mestmäcker;‏ 25 בספטמבר 1926 – 22 באפריל 2024) היה חוקר גרמני בתחום מדע המשפט. מסטמקר נולד בהמלין, גרמניה. הוא קיבל את הדוקטורט שלו ב-1953 מאוניברסיטת גתה בפרנקפורט, ואת ההביליטציה שלו מאותה האוניברסיטה ב-1958. מ-1959 כיהן כפרופסור באוניברסיטת ג'ורג'טאון, אוניברסיטת חבל הסאר, אוניברסיטת מינסטר, אוניברסיטת בילפלד (שם גם היה הרקטור המייסד בין השנים 1967–1969) ואוניברסיטת המבורג. בשנים 1965, 1976 ו-2000 היה פרופסור חבר באוניברסיטת מישיגן. שימש כמנהל מכון פלאנק למשפט השוואתי ובינלאומי פרטי בהמבורג בין השנים 1979–1994. בין השנים 1960–2006 היה חבר הוועדה המדעית המייעצת למשרד הכלכלה והטכנולוגיה הגרמני. בין השנים 1960–1970 היה מסטמקר יועץ מיוחד של הקהילה הכלכלית האירופית לקירוב חוקים והגבלים עסקיים. מסטמקר היה חבר בכיר באקדמיה למדעים בהמבורג. ב-1989 התקבל להיות חבר קבוע באקדמיה אירופיאה. היה עורך של הג'ורנל "ORDO – Jahrbuch für die Ordnung von Wirtschaft und Gesellschaft". מחקרו של מסטמקר התמקד בחוקים מסחריים של אירופה וגרמניה, בדגש על הגבלים עסקיים וזכויות יוצרים. מסטמקר נפטר ב-22 באפריל 2024. ארנסט יואכים מסטמקר באתר מכון מקס פלאנק ארכוב רשימה של חברי הוועדה המדעית המייעצת למשרד הכלכלה והאנרגיה הגרמני ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.